CELEX: 31991D0183
Language: el
Date: 1991-04-08 00:00:00
Title: 91/183/ΕΟΚ, Ευρατόμ: Απόφαση του Συμβουλίου της 8ης Απριλίου 1991 σχετικά με την επιστροφή στην Πορτογαλία των εσόδων που προέρχονται από τα εξισωτικά ποσά " προσχώρησης " που εφαρμόζονται στις παραδόσεις μαλακού σίτου, προελεύσεως των άλλων κρατών μελών

Avis juridique important

|

31991D0183

91/183/ΕΟΚ, Ευρατόμ: Απόφαση του Συμβουλίου της 8ης Απριλίου 1991 σχετικά με την επιστροφή στην Πορτογαλία των εσόδων που προέρχονται από τα εξισωτικά ποσά " προσχώρησης " που εφαρμόζονται στις παραδόσεις μαλακού σίτου, προελεύσεως των άλλων κρατών μελών  

Επίσημη Εφημερίδα αριθ. L 091 της 12/04/1991 σ. 0057 - 0058

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 8ης Απριλίου 1991  σχετικά με την επιστροφή στην Πορτογαλία των εσόδων που προέρχονται από τα εξισωτικά ποσά "προσχώρησης" που εφαρμόζονται στις παραδόσεις μαλακού σίτου, προελεύσεως των άλλων κρατών μελών  ( 91/183/ΕΟΚ,  Ευρατόμ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  την πράξη προσχώρησης της Ισπανίας και της Πορτογαλίας, και ιδίως το άρθρο 372 τρίτο εδάφιο,  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 209,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 183,  την απόφαση 88/376/ΕΟΚ/Ευρατόμ του Συμβουλίου της 24ης Ιουνίου 1988 σχετικά με το σύστημα των ιδίων πόρων των Κοινοτήτων ( 1 ), και ιδίως το άρθρο 8 παράγραφος 2, την πρόταση της Επιτροπής,  τη γνώμη του Ευρωπαϊκού Κοινοβουλίου ( 2 ),  τη γνώμη του Ελεγκτικού Συνεδρίου ( 3 ),  Εκτιμώντας :  ότι οι διαρθρωτικές μετατροπές της πορτογαλικής γεωργίας κατά το πρώτο στάδιο της προσχώρησης χρηματοδοτήθηκαν σε μεγάλο βαθμό από τις εισφορές επί των σιτηρών, σύμφωνα με τα άρθρα 270 και 277 της πράξης προσχώρησης -  ότι, σύμφωνα με το άρθρο 372 δεύτερο εδάφιο της πράξης προσχώρησης, από το δεύτερο στάδιο οι εισφορές και τα εξισωτικά ποσά "προσχώρησης" ( ΕΠΠ ) καταλογίζονται στον κοινοτικό προϋπολογισμό, αν και ορισμένες αναγκαίες δαπάνες προσαρμογής εξακολουθούν να  καταλογίζονται στον εθνικό προϋπολογισμό -  ότι, σύμφωνα με το άρθρο 372 τρίτο εδάφιο της πράξης προσχώρησης, η επιστοφή στην Πορτογαλία των εσόδων που προέρχονται από τα εξισωτικά ποσά "προσχώρησης" που εφαρμόζονται από την Πορτογαλία στις παραδόσεις μαλακού σίτου ( κωδικοί ΣΟ 1001 90 91 και 99 ),  προελεύσεως των άλλων κρατών μελών, θα μπορούσε να μειώσει τη χρηματοδοτική επιβάρυνση του εθνικού προϋπολογισμού και, κατ' αυτόν τον τρόπο, να διευκολύνει τη συνέχιση των προσαρμογών που είναι αναγκαίες στον τομέα των σιτηρών-  ότι είναι σκόπιμο να περιορισθεί η εν λόγω επιστροφή στις ποσότητες που καλύπτουν τις παραδοσιακές ανάγκες της εθνικής κατανάλωσης μαλακού σίτου ( κωδικοί ΣΟ 1001 90 91 και 99 ), και ότι ταυτόχρονα πρέπει να θεσπισθούν οι λεπομέρειες σχετικά με την  επιστροφή -  ότι το άρθρο 9 του κανονισμού ( ΕΟΚ ) αριθ . 1552/89 ( 4 ) προβλέπει ότι κάθε κράτος μέλος εγγράφει τους ίδιους πόρους στην πίστωση του λογαριασμού που έχει ανοιχθεί για τον σκοπό αυτό στο όνομα της Επιτροπής στο Δημόσιο Ταμείο του ή στον οργανισμό που έχει  υποδείξει - ότι πρέπει να προβλεφθούν οι διατάξεις που είναι αναγκαίες για να μπορέσει η Πορτογαλία να αφαιρέσει τα εξισωτικά ποσά "προσχώρησης" που έχουν εισπραχθεί από τις παραδόσεις μαλακού σίτου, προελεύσεως των άλλων κρατών μελών -  ότι πρέπει να υπάρχει μέσο ελέγχου των λεπτομερειών σχετικά με την επιστροφή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :  Άρθρο 1  Τα εξισωτικά ποσά "προσχώρησης" που εφαρμόζονται από την Πορτογαλία από την 1η Ιανουαρίου 1991 έως τις 31 Δεκεμβρίου 1992 στις παραδόσεις μαλακού σίτου ( κωδικοί ΣΟ 1001 90 91 και 99 ), προελεύσεως των άλλων κρατών μελών, επιστρέφονται στην  Πορτογαλία εντός μεγίστου ορίου 400 000 τόνων ετησίως των παραδόσεων που προορίζονται για εθνική κατανάλωση και σύμφωνα με τις λεπτομέρειες που καθορίζονται στο άρθρο 2 .  Άρθρο 2  Η Πορτογαλία εγγράφει στην πίστωση του λογαριασμού που αναφέρεται στο άρθρο 9 του κανονισμού ( ΕΟΚ, Ευρατόμ ) αριθ . 1552/89 τους ίδιους πόρους αναφέρονται αναφέρονται στο άρθρο 2 παράγραφος 1 στοιχείο α ) της απόφασης 88/376/ΕΟΚ, Ευρατόμ, και  αφαιρεί τα εξισωτικά ποσά "προσχώρησης" που εφαρμόζονται στις παραδόσεις μαλακού σίτου, εντός των ορίων που καθορίζονται στο άρθρο 1 .  Άρθρο 3  Η Πορτογαλία ενημερώνει την Επιτροπή σχετικά με τα μέτρα που έχει λάβει για να εξασφαλίσει την τήρηση των ορίων που καθορίζονται στο άρθρο 1 .  Η Πορτογαλία ενημερώνει την Επιτροπή, με κατάλληλες ενδείξεις στη μηνιαία έκθεση που προβλέπεται στο άρθρο 6 παράγραφος 3 του κανονισμού ( ΕΟΚ/Ευρατόμ ) αριθ . 1552/89, σχετικά με όλα τα στοιχεία του υπολογισμού της μείωσης που προβλέπεται στο άρθρο 2 .  Άρθρο 4  Η παρούσα απόφαση απευθύνεται στην Πορτογαλική Δημοκρατία . Λουξεμβούργο, 8 Απριλίου 1991 . Για το Συμβούλιο  Ο Πρόεδρος  J.-C . JUNCKER  ( 1 ) ΕΕ αριθ . L 185 της 15 . 7 . 1988, σ . 24 . ( 2 ) Γνώμη που διατυπώθηκε στις 22 Φεβρουαρίου 1991 ( δεν δημοσιεύθηκε ακόμη στην Επίσημη Εφημερίδα ). ( 3 ) Γνώμη που διατυπώθηκε στις 21 Φεβρουαρίου 1991 ( δεν δημοσιεύθηκε ακόμη στην Επίσημη Εφημερίδα ).  ( 4 ) ΕΕ αριθ . L 155 της 7 . 6 . 1989, σ . 1 .